הוועדה המיוחדת לדיון בהצעת חוק-יסוד: הממשלה (תיקון - שר נוסף במשרד) (פ/81/25) ובהצעת חוק-יסוד: הממשלה (תיקון – כשירותם של שרים) (פ/91/25), כנסת 25, פרוטוקול מספר 5, 2022-12-19 00:00

שלמה קרעי: בוקר טוב חברים, אני פותח את ישיבת הוועדה המיוחדת בדיון בהצעת חוק-יסוד: הממשלה (תיקון) (שר נוסף במשרד וכשירותם של השרים)

שלמה קרעי:  אנחנו פותחים דיון בהנמקת הסתייגויות לפני אישור הצעת החוק בקריאה שנייה ושלישית

שלמה קרעי:  הסתייגות מס' 1 של חבר הכנסת משה ארבל

משה ארבל: הצעתי בהסתייגות להוסיף סעיף מטרה שמבקש להגדיר בצורה מאוד מאוד ברורה חרף חילוקי דעות וקולות שנשמעו כאן מהייעוץ המשפטי לוועדה והייעוץ המשפטי לממשלה, שמטרת חוק זה היא ליצור הרמוניה חקיקתית בין תנאי כשירותם של שרים לתנאי כשירותם של חברי כנסת וחברי מועצת רשות מקומית, להגן על הזכות לבחור ולהיבחר ולהבהיר באופן חד וברור את כוונת המחוקק באשר לתנאי כשירותם של שרים

משה ארבל:  כשאנחנו ביחד מגדירים את המטרה של החוק, יש לזה משמעות רבה מאוד עבורנו ועבור כלל הציבור

משה ארבל:  ישנן דעות שחולקות על עמדת היועץ המשפטי לממשלה והייעוץ המשפטי לכנסת, כמו למשל פרופסור דניאל פרידמן ועבדכם הנאמן

משה ארבל:  אני חושב שיש מקום לפרשנות אחרת, בפרט כשיש לנו אפשרות לפרש את החוק בצורה כזאת שהחוק יהיה חוק מבהיר

גור בליי: זה תיקון לחוק המתקן לחוק יסוד: הממשלה, זה לא נכנס לחוק יסוד: הממשלה עצמו

משה ארבל: ברור

שרן השכל: אנחנו מבקשים להגיש על כך נושא חדש

שלמה קרעי: מכיוון שהוגשה טענת נושא חדש על ההסתייגות הזאת לא נצביע עליה

שלמה קרעי:  הסתייגות מס' 2 של חברת הכנסת השכל

שרן השכל: 	הצעת החוק הזאת היא הצעת חוק דרמטית

שרן השכל:  טרם קיבלתי תשובה מהייעוץ המשפטי לעניין העברת הסמכות משר שסמכות ניתנה לו בחוק, לשר אחר על ידי ראש הממשלה ועל ידי הממשלה

שרן השכל:  הדבר הזה הוא דריסה דרמטית של היכולת של שר שניתנה לו על פי חוק

שרן השכל:  קחו למשל את תקנות הקורונה

שרן השכל:  נניח שמגיע ראש הממשלה ודורש לעשות סגר בצורה דרמטית, לדרוס את חירויות הפרט, לסגור אנשים בבתים ולא לאפשר להם לצאת לעבודה אבל שר הבריאות, שזה אמור להיות בסמכותו, מסרב לעשות את זה, כמו שהיו לנו לא מעט אירועים בתקופת הקורונה

שרן השכל:  האם על ידי החקיקה הזאת יוכל ראש הממשלה להפקיע את הסמכות משר הבריאות, להעביר אותה לשר חדש במשרד הבריאות ועל ידי כך לעקוף את היכולת של הסירוב של שר הבריאות לבצע את מה שהוא ביקש? צריך להבין שהשאלות האלו הן דרמטיות

שרן השכל:  אני מבקשת התייעצות סיעתית לפני ההצבעה

שלמה קרעי: מי בעד ההסתייגות של שרן השכל, ירים את ידו? מי נגד, מי נמנע?     

שלמה קרעי: הסתייגות מס' 2 לא אושרה

יוליה מלינובסקי: רביזיה

שלמה קרעי: הסתייגות מס' 3

יוראי להב-הרצנו: עיקר הדיון שנוהל סביב הנושא של הסדרה של שר נוסף במשרד הביטחון היה בכל הסוגיה של הכפיפות, המהות והאחריות המיניסטריאלית, לכן אנחנו סבורים שיעשה טוב לחוק להוסיף סעיף  שבו נבהיר שבתחומי האחריות של משרד אשר הממונה עליהם הוא שר במשרד כאמור בסעיף 24א יהיה השר הנוסף במשרד הנושא באחריות עליהם בפני הממשלה והכנסת

שלמה קרעי: מי בעד ההסתייגות, מי נגד, מי נמנע?       

שלמה קרעי: הסתייגות מס' 3 לא אושרה

יוליה מלינובסקי: רביזיה

שלמה קרעי: 	הסתייגות מס' 4

יוראי להב-הרצנו: הסתייגות מס' 4 מדברת על פישוט האירוע הזה

יוראי להב-הרצנו:  אנחנו סבורים שהסעיף הראשון יצור כאוס שלטוני וניהולי בתוך משרד הביטחון

יוראי להב-הרצנו:  אנחנו לא יכולים להתייחס לאירוע הזה מבלי לקרוא לצידו את ההסכמים הקואליציוניים שמדברים על קריעה, על פיצול

יוראי להב-הרצנו:  מדובר על שלושה שרי הביטחון: שר הביטחון גלנט, שר הביטחון באזור איו"ש חבר הכנסת סמוטריץ', ובתוך האזור של יהודה ושומרון יהיה שר הביטחון גלנט, שר הביטחון סמוטריץ' ובן גביר שיפקד על פלוגות מג"ב

יוראי להב-הרצנו:  מכיוון שאותו חייל שעומד במחסום באזור יהודה ושומרון ירגיש בעיקר מבולבל, אני חושב שנכון למנוע את הסיטואציה הזאת

יוראי להב-הרצנו:  אם אתם לא חושבים ששר הביטחון גלנט, שהוא איש רב פעלים, מסוגל לדאוג לביטחון ישראל לבדו בלי העזרה של סמוטריץ' ובלי העזרה של בן גביר שלא שירת בצה"ל בגלל שעסק בטרור, אל תמנו אותו לשר ביטחון, תשאירו את גנץ כשר ביטחון מצוין

שלמה קרעי: מי בעד הסתייגות מס' 4, מי נגד, מי נמנע?     

שלמה קרעי: הסתייגות מס' 4 לא אושרה

יוראי להב-הרצנו: רביזיה

שלמה קרעי: אנחנו עוברים להנמקה של הסתייגויות 5-8

משה טור פז: אנחנו מציעים שניהול האגפים עליהם ממונה השר לא יפגע בסמכות של השר הממונה על המשרד

משה טור פז:  בהסתייגויות בהמשך אנחנו נוגעים בצורך לעשות חלוקה ברורה בין תחומי האחריות של השר הממונה, השר הראשי, לבין השר הנוסף

משה טור פז:  יש לנו בסך הכל דוגמה אחת לתופעה כזאת שהייתה כשהיה מיכאל ביטון שר נוסף במשרד הביטחון

משה טור פז:  הדבר הזה עבד בסך הכל בסדר, אבל כאן יש לנו הרבה מאוד חששות

משה טור פז:  שר האוצר, להבנתנו, כאשר הוא יהיה בתוך משרד הביטחון הוא יציב הרבה בעיות בסוגיית הסמכות והאחריות

משה טור פז:  במצב שבו שר האוצר, שמאשר למשרד הביטחון את התקציב שלו, יהיה כפוף לכאורה לשר הביטחון סוגיית הסמכות והאחריות תיפגע בצורה משמעותית

שלמה קרעי: מי בעד הסתייגות מס' 5-8, מי נגד, מי נמנע?     

שלמה קרעי: הסתייגויות 5-8 לא אושרו

שרן השכל: רביזיה

שלמה קרעי: הסתייגות מס' 9

משה טור פז: כל מה שאמרתי היה נכון לגבי כל משרד, אבל לגבי משרד הביטחון הדבר הזה נכון שבעתיים

משה טור פז:  לכל מפקד בצה"ל יהיה אתגר מאוד גדול בשאלה של סמכויות ואחריות

משה טור פז:  המצב של כאוס במשרד הביטחון יכול להקשות על מערכת הביטחון

שלמה קרעי: מי בעד הסתייגות מס' 9, מי נגד, מי נמנע?     

שלמה קרעי: הסתייגות 9 לא אושרה

שלמה קרעי: הסתייגות מס' 10

טטיאנה (טניה) מזרסקי: כשממנים שר נוסף במשרד ממשלתי, איך תתחלק האחריות? מי ייתן מענה לציבור? מי יענה לשאילתות? מי ייתן דיווח לראש הממשלה? מה ההיגיון לחלוקה? אם אנחנו ממנים שר נוסף במשרד הבריאות, איך תבוצע האחריות? מי יבוא לוועדת הבריאות? האם ועדת הבריאות תפעל כוועדה נפרדת או תחזור למסגרת של ועדת העבודה, הרווחה והבריאות? נשמח לשמוע מה התכניות שלכם

טטיאנה (טניה) מזרסקי:  האם משרד החינוך יהיה כפי שהוא או יחלקו סמכויות? מי יישא באחריות על בתי הספר? מי יישא באחריות על החינוך לגיל הרך? לא ברור, הכל מעורפל

מתן כהנא: למה זה לא ברור לך? זה כתוב בהסכם הקואליציוני

מתן כהנא:  בסעיף 21

מתן כהנא: 4 של ההסכם הקואליציוני שלהם כתוב שהשר הכפוף הוא המכופף של השר הבכיר ביותר, שהשר הכפוף לא סופר את השר שמעליו, ומי שמאשר לו לתת תשובות לבג"ץ זה ראש הממשלה

טטיאנה (טניה) מזרסקי: אז למה לא ממנים סגן שר? זה בעצם תפקידו של הסגן

טטיאנה (טניה) מזרסקי:  זה בזבוז כספים, כספי ציבור, וזאת בושה למדינה

שלמה קרעי: מי בעד הסתייגות מס' 10, מי נגד, מי נמנע?         

שלמה קרעי: הסתייגות מס' 10 לא אושרה

יוליה מלינובסקי: רביזיה

שלמה קרעי: הסתייגות מס' 11

גלעד קריב: נושא חדש

שלמה קרעי: הסתייגות מס 12

ולדימיר בליאק: בדיון לקראת קריאה ראשונה להצעת החוק הצבעתי על קושי משמעותי בהצעה שגורם להפרת איזון במשרדי הממשלה ולקושי ניהולי שעלול להתעורר כבר בשבועות הקרובים

ולדימיר בליאק:  יושב פה ידידי חבר הכנסת אלמוג כהן שלפי פרסומים זרים אמור להתמנות לסגן שר הכלכלה

ולדימיר בליאק:  בוא נחשוב על סיטואציה שהוא מתמנה לשר במשרד הכלכלה כאשר השר במשרד הכלכלה יהיה אמון על יוקר המחייה ביהודה ושומרון - אני מכיר את חוקי הכלכלה, וגם אתה מכיר אותם כרואה חשבון - הרי הסיטואציה הזאת היא אבסורדית

ולדימיר בליאק:  איך שר במשרד הכלכלה יוכל להיאבק ביוקר המחייה ביהודה ושומרון כאשר החוקים והמכסים שחלים על כלל המוצרים חלים על כל שטח מדינת ישראל? אם השר במשרד הכלכלה, שאני בטוח שהוא יעשה את עבודתו בצורה מיטבית, יורה על הוזלה משמעותית, אני מתקשה לראות איך זה אמור להתבצע

ולדימיר בליאק:  הקושי הזה שאנחנו רואים בהצעת החוק מפר איזונים חשובים במשרדי ממשלה, אי לכך ובהתאם לזאת אני מציע להסיר את הסעיף הזה

שלמה קרעי: מי בעד הסתייגות מס' 12, מי נגד, מי נמנע?     

שלמה קרעי: הסתייגות מס' 12 לא אושרה

יוליה מלינובסקי: רביזיה

שלמה קרעי: הסתייגויות מס' 13 עד 20

יוראי להב-הרצנו: צריך להוציא מההסדר התמוה הזה את משרד הביטחון, כי למשרד הביטחון, בניגוד לתחומים אחרים אולי, יש השפעה ישירה על ביטחון מדינת ישראל

יוראי להב-הרצנו:  אם אתה לוקח את משרד החוץ, את משרד החקלאות, את משרד המדע והטכנולוגיה אתה רואה שיש להם השפעה עקיפה על ביטחונם של אזרחי מדינת ישראל

יוראי להב-הרצנו:  למשרד הביטחון יש השפעה ישירה

יוראי להב-הרצנו:  כשקוראים את ההסכמים הקואליציוניים מבינים שהכוונה היא לקרוע, לפצל, לייצר נזק בתוך משרד הביטחון, לשבור את רצף ואחדות הפיקוד - דבר שישפיע באורח ישיר על ביטחונם של אזרחי ישראל, על ביטחונם של מפקדי צה"ל, של חיילי צה"ל ותושבי יהודה ושומרון, ועל כן אנחנו חושבים שאם כבר עושים נזק, לפחות לצמצם את היקפו של הנזק ולהוציא מתוך ההסדר הזה את משרד הביטחון

יוראי להב-הרצנו:  בעינינו נכון ללוות את ההסדרים החדשים האלה בפיקוח פרלמנטרי הדוק

שלמה קרעי: מי בעד ההסתייגות, ירים את ידו? מי נגד, מי נמנע?     

שלמה קרעי: הסתייגויות מס' 13 עד 20 לא אושרו

שלמה קרעי: הסתייגות מס' 21

משה טור פז: אנחנו עוסקים כאן בכל סוגיית השר במשרד

משה טור פז:  אני חושב שבכנסת נוצרו מספר מעמדות של שרים

משה טור פז:  יש שר במשרד, שאת זה כבר למדנו, יש שר ה

משה טור פז: , יש שר לענייני

משה טור פז: , ועכשיו יש לנו שר לענייני משהו בתוך משרד שמתפטר מהכנסת כדי לפנות מקום לחבר כנסת נוסף

משה טור פז:  זה יהיה שר שהוא לא חבר כנסת, אסור יהיה לו לדחוף את אפו בשום דבר חוץ מאשר בממחטה שלו, כמו שאמר הנשיא לשעבר עזר ויצמן

משה טור פז:  אני חושב שהדבר הזה יצירתי, כי הוא מטפל בבעיית האבטלה שיש לנו במדינת ישראל

משה טור פז:  יש לנו בן אדם שהוא גם לא שר ה

משה טור פז:  , הוא גם לא שר לענייני

משה טור פז: , הוא גם לא חבר כנסת, והוא עכשיו צריך לטפל במשהו

משה טור פז:  לפחות הוא מקבל משכורת

ולדימיר בליאק: הוא יקום בבוקר ויתחיל לחפש מה הוא עושה

משה טור פז: זה יפה שאתם הולכים למקום הזה, חבר הכנסת קרעי, כי בזה אתם דואגים לאבטלת אזרחי ישראל, ועוד גם ייכנס ח"כ נורבגי

משה טור פז:  זה בהחלט מאוד מאוד יצירתי

שלמה קרעי: מי בעד ההסתייגות, ירים את ידו? מי נגד, מי נמנע?     

שלמה קרעי: הסתייגות מס' 21 לא אושרה

שלמה קרעי: הסתייגות מס' 22, 23

יוראי להב-הרצנו: יש תופעה מעניינת, אדוני היושב-ראש, שבה נבחרי ציבור כותבים בפרופילים שלהם כיצד נכון לפנות אליהם ברמה המגדרית, כך נשיא ארצות הברית, כך סגנית נשיא ארצות הברית, כך פוליטיקאים רבים בארצות המדינות המפותחות

יוראי להב-הרצנו:  זה דבר חשוב לשון פנייה, כי זה מאפשר לאנשים שלא סגורים על המגדר שלהם, שזה בעיקר בני נוער שעוברים את התהליך הזה, שנמצאים בארון כלשהו, לעבור את התהליך בצורה קלה יותר

יוראי להב-הרצנו:  הייתי שמח אם עוד פוליטיקאים, אם עוד נבחרי ציבור, אם עוד אנשים שרואים את עצמם כמנהיגים ומובילי דעת קהל יעשו את השימוש הזה, יגדירו איך הם רוצים שיפנו אליהם

יוראי להב-הרצנו:  לשון פנייה זה דבר הכי מכבד בעולם, אנחנו בעד כבוד הדדי

שלמה קרעי: מי בעד ההסתייגות 22,23, מי נגד?     

שלמה קרעי: הסתייגויות מס' 22, 23 לא אושרו

יוליה מלינובסקי: רביזיה

שלמה קרעי: הסתייגויות מס' 24,25

משה טור פז: אני חושב ששר במשרד החינוך הולך להיות אחד הדברים המשעשעים

משה טור פז:  שמעתי שידידי חבר הכנסת ביטון הולך להיות שר במשרד החינוך

משה טור פז:  אני מציע שבמשרד החינוך יהיה שר חינוך לענייני החינוך הדתי –אני יכול להציע את חברתי אורית סטרוק לעניין – יהיה לנו את השר חיים ביטון שיהיה השר לענייני החינוך החרדי המזרחי, יהיה לנו את השר גפני לענייני החינוך החרדי האשכנזי, יהיה לנו שר ערבי למרות שאין ערבים בממשלה, וכך המגזרים השונים יקבלו שרים לעניינם

משה טור פז:  זה אולי נראה רחוק, אבל אנחנו כבר צעד וחצי שם

משה טור פז:  כשאתה ממנה שלושה או ארבעה שרים שהם שרים במשרד החינוך, הדרך לשרים מגזריים היא כבר שם

משה טור פז:  אני מציע שנגדיר שמדובר בשר בעל ג'וב שמושך משכורת מכספי משלם המסים אבל לא עושה שום דבר

שלמה קרעי: מי בעד הסתייגויות מס' 24,25, מי נגד, מי נמנע?     

שלמה קרעי: הסתייגויות מס' 24,25 לא אושרו

שלמה קרעי: הסתייגויות מס' 26 עד 33

ולדימיר בליאק: חבר הכנסת טור פז רמז שהפתרון המופלא שלכם בא לפתור בין היתר את בעיית האבטלה בקרב חברי הקואליציה הנכנסת

ולדימיר בליאק:  אני רוצה להזכיר שכאשר הקמנו את ממשלת השינוי ב-13 ביוני 2021 קיבלנו ירושה מאוד קשה - הגירעון עמד על 200 מיליארד שקל, 11

ולדימיר בליאק: 5%, שזה אחוז מפלצתי בכלכלה מפותחת, והאבטלה עמדה על 8

ולדימיר בליאק: 5%

ולדימיר בליאק:  תוך שנה הצלחנו להוריד את האבטלה לרמה של 3%, שזאת אבטלה אפסית, חיסלנו את הגירעון השוטף, השגנו נתוני צמיחה כלכלית מאוד מאוד מרשימים, וגם האינפלציה השנה בישראל היא חצי מהאינפלציה באירופה וקצת פחות מחצי מהאינפלציה בארצות הברית

ולדימיר בליאק:  אני מאוד הצטערתי כאשר אתמול בשעה 18:47 קיבלתי הודעה מצערת מיושב ראש ועדת הכספים הזמנית חבר הכנסת גפני על ביטול הדיון שתוכנן להיום בנושא יוקר המחייה והעלאת המחירים במשק, כי הייתי מנצל את ההזדמנות כדי להסביר כיצד נוצר יוקר המחייה במדינת ישראל

ולדימיר בליאק:  יוקר המחייה נוצר ב-12 שנות שלטונו של בנימין נתניהו

שלמה קרעי: מי בעד הסתייגויות מס' 26 עד 33, מי נגד, מי נמנע?     

שלמה קרעי: הסתייגויות מס' 26 עד 33 לא אושרו

שלמה קרעי: הסתייגות מס' 34

ולדימיר בליאק: כאשר ראש הממשלה המיועד בנימין נתניהו יצא מלשכת ראש הממשלה ביוני לפני שנה וחצי המחירים היו ב-38% יותר יקרים ממדינות ה-OECD

ולדימיר בליאק:  אנחנו רואים בדיוק את הדינמיקה, מתי וכיצד נוצר יוקר המחייה

ולדימיר בליאק:  בשנה האחרונה, למרות המצב הבינלאומי והגיאו-פוליטי המאוד מאוד מורכב - עלייה במחירי הסחורות, המלחמה הארורה בין רוסיה לאוקראינה ועוד - האינפלציה בישראל הייתה חצי מהאינפלציה בארצות הברית, חצי מהאינפלציה באירופה

ולדימיר בליאק:  הפער הזה שנפתח בתקופת נתניהו בין המחירים בישראל למחירים באירופה הצטמצם בשנה של ממשלת השינוי, השגנו הישגים מרשימים בנושא של יוקר המחייה בשנה האחרונה

שלמה קרעי: מי בעד הסתייגות מס' 34, מי נגד, מי נמנע?     

שלמה קרעי: הסתייגות מס' 34 לא אושרה

שלמה קרעי: הסתייגויות מס' 35-42

יוראי להב-הרצנו: 35 היא הסתייגות מהותית בעיני

יוראי להב-הרצנו:  מאחר ואני חושב שבהסדר הזה יש פוטנציאל לנזק ממשי גם למשרד הביטחון, גם לאזרחי ישראל, גם לביטחון של מפקדי וחיילי צה"ל יש לבחון אותו, יש לקצוב את הזמן של ההסדר הזה לשנה, לראות איך הדבר הזה מתנהל, לראות אם החששות שלנו לא יתממשו במציאות, לראות שרצף הפיקוד לא נפגע

יוראי להב-הרצנו:  אתם טוענים שהוא לא נפגע, מי שמקדם את החקיקה, אבל אני נתלה באילנות גבוהים, במערכת הביטחון, באלופים שהיו כאן

יוראי להב-הרצנו:  הרמטכ"ל לשעבר אייזנקוט והאלופה ברביאי תיארו איך הצעה הזאת הולכת לפגוע בביטחון ישראל ולסכן גם את חיי התושבים וגם את חיי החיילים

יוראי להב-הרצנו:  בהנחה שההצעה שלנו להסיר את הדבר הזה מסדר היום לא תתקבל, לפחות לקצוב את הניסוי הזה במערכת הביטחון לשנה אחת, לראות איך זה מתבצע, האם הלקחים נכונים או לא נכונים, וכמובן אחרי זה לעשות איזו שהיא רביזיה והפקת לקחים

יוראי להב-הרצנו:  לא היינו רוצים לראות את ההסדר הזה בא לעולם ומתממש על רקע החשש שלנו מרצף הפיקוד ואחדות הפיקוד, אבל אם זה כבר מתקיים ואתם מתעקשים על כך, לפחות לקצוב את זה בזמן, לראות איך זה מתנהל, ולהמשיך מאותה נקודה

שלמה קרעי: מי בעד הסתייגויות מס' 35-42, מי נגד, מי נמנע?     

שלמה קרעי: הסתייגויות מס' 35-42 לא אושרו

שלמה קרעי: הסתייגויות מס' 43,44

ולדימיר בליאק: יוקר המחייה בישראל נולד ב-12 שנות שלטונו של בנימין נתניהו

ולדימיר בליאק:  ממשלת השינוי השיגה בהקשר הזה הישגים מרשימים

ולדימיר בליאק:  כיצד עשינו את זה? סוף סוף היה בממשלה משרד כלכלה פועל, אמיץ

שלמה קרעי: מי בעד הסתייגויות מס' 43,44, מי נגד, מי נמנע?     

שלמה קרעי: הסתייגויות מס' 43,44 לא אושרו

שלמה קרעי: הסתייגויות מס' 45-50

ולדימיר בליאק: סוף סוף היה משרד כלכלה שבראשו עדיין עומדת השרה אורנה ברביבאי

ולדימיר בליאק:  אחד הכישלונות הגדולים שלכם, אדוני, בתקופת הקורונה היה הנושא של הכשרות מקצועיות

ולדימיר בליאק:  זאת הייתה הזדמנות מצוינת לקחת את כל אותם מאות אלפי ישראל שהיו בחל"ת והתקשו לחזור לשוק העבודה, ולארגן את כל הנושא של הכשרות מקצועיות וקורסים

ולדימיר בליאק:  היה ברדק בלתי ייאמן בכל תקופת הקורונה בממשלת נתניהו בנושא של הכשרות מקצועיות

ולדימיר בליאק:  דווקא אנחנו בתקופה שלנו עשינו סדר מופתי בנושא הזה

ולדימיר בליאק:  בנוסף לזה גם העברנו את רפורמת הייבוא, שגם אדוני יסכים - -      

משה ארבל: לא כולל משחות שיניים

ולדימיר בליאק: זאת הייתה רפורמה מהפכנית שהניעה לראשונה את המאבק האמיתי ביוקר המחייה

ולדימיר בליאק:  זה נכון שזה הלך קשה, זה נכון שגם חברי כנסת מהליכוד, שהיא עדיין מוגדרת כמפלגה ליבראלית, ניסו לכרות בריתות עם אותם הלוביסטים שניסו לעצור את הרפורמה

ולדימיר בליאק:  אני חושב שהיינו יכולים לעשות יותר אם היה לנו יותר זמן

שלמה קרעי: מי בעד הסתייגויות מס' 45-50, מי נגד, מי נמנע?     

שלמה קרעי: הסתייגויות מס' 45-50 לא אושרו

שלמה קרעי: הסתייגויות מס' 51-83

יוראי להב-הרצנו: אתמול דנה הוועדה המחוזית בירושלים בתכניות הבנייה ברכס לבן

יוראי להב-הרצנו:  רכס לבן, שאמורה להיות שמורת טבע אבל היא לא מוגדרת ככזו בחוק, היא פנינת טבע ייחודית שרבים מוצאים בה מפלט, נהנים מהאגמים שנמצאים בה, ממקורות המים, מאלפי העצים שנטועים באזור

משה ארבל: שרת הפנים שמינית היא זו שאישרה את תכניות הבנייה, האצבע שלך היא זו שהביאה את זה

יוראי להב-הרצנו: יש לי מחלוקת עם השרה שקד בנושא הזה

נעמה לזימי: אני מצטרפת למחלוקת

יוראי להב-הרצנו: צריך להבין, לפני שהולכים ומחריבים שמורות טבע ופנינות טבע שיש לנו כל כך מעט מהן, צריך למצות את ההתחדשות העירונית

יוראי להב-הרצנו:  דווקא אנשי המוניציפאלי שיושבים סביב השולחן הזה צריכים להבין את החשיבות הגדולה בלשמור על משאבי הטבע שלנו, לאזן בין הצורך לבנות ולפתח לבין הצורך לשמור על משאבי הטבע שלנו

יוראי להב-הרצנו:  לא רק עבורנו, חבר הכנסת קרעי, אלא עבור הדורות הבאים

יוראי להב-הרצנו:  אנחנו רוצים שהילדים של כולנו יוכלו לצאת לחופים, לרצועות החוף, לטייל בטבע הנהדר שיש למדינת ישראל בארץ ישראל, ולכן אישור של תכניות על רכס לבן שאמורות להחריב משאב טבע כל כך יקר לנו הן הרסניות, הן שגויות, הן טעות היסטורית ובכייה לדורות

יוראי להב-הרצנו:  אני מאוד מקווה ששר הפנים הבא, לא משנה מי הוא יהיה, יורה על ביטול התכניות האלו ועל שמירה על משאבי הטבע

שלמה קרעי: רק תאשר אותו כאן בוועדה

יוראי להב-הרצנו: אני מאוד מקווה להיות חבר ועדת הפנים

יוראי להב-הרצנו:  אני מאוד מקווה שלפני שהולכים והורסים פנינות טבע כאלו הרשויות ימצו את ההתחדשות העירונית שקורית בגבולותיהן

יוראי להב-הרצנו:  בירושלים בלבד יש עשרות אלפי דיור שהן פוטנציאל

שלמה קרעי: מי בעד הסתייגויות מס' 51-83, מי נגד, מי נמנע?     

שלמה קרעי: הסתייגויות מס' 51-83 לא אושרו

שלמה קרעי: הסתייגויות מס' 84-88

ולדימיר בליאק: אני רוצה לספר, אדוני, על תולדות רפורמת הייבוא שהעברנו בממשלה האחרונה

ולדימיר בליאק:  רפורמת הייבוא נולדה בתקופה שיאיר לפיד היה שר אוצר, בשנת 2013

ולדימיר בליאק:  מכיוון שבנימין נתניהו פירק את הממשלה משיקולים לא ענייניים בנובמבר 2014 אז הרפורמה נתקעה

ולדימיר בליאק:  שר הכלכלה  חבר הכנסת אלי כהן ניסה להחיות אותה ולא הצליח, גם שר האוצר כחלון ניסה, ואז היא עברה מספר גלגולים, כשהמפלגות החרדיות התנגדו לאורך כל הדרך

ולדימיר בליאק:  באופן לא מפתיע היא חזרה לחיים דווקא בממשלה שלנו, כי הממשלה שלנו הייתה ועודנה מאוד מחויבת למאבק ביוקר המחייה

שלמה קרעי: מי בעד הסתייגויות מס' 84-88, מי נגד, מי נמנע?     

שלמה קרעי: הסתייגויות מס' 84-88 לא אושרו

שרן השכל: רביזיה

שלמה קרעי: הסתייגויות מס' 89-101

שלמה קרעי:  מי בעד הסתייגויות מס' 89-101, מי נגד, מי נמנע?     

שלמה קרעי: הסתייגויות מס' 89-101 לא אושרו

שלמה קרעי: הסתייגויות מס' 102-104

ולדימיר בליאק: 	דיברנו על רפורמת הייבוא, שהיא רפורמה מאוד חשובה במאבק ביוקר המחייה שבאופן לא מפתיע עברה בממשלת השינוי שבאה לתקן את המחדלים של ממשלות נתניהו לאורך השנים בתחום הזה

ולדימיר בליאק:  בוא נדבר על מחירי הדיור

ולדימיר בליאק:  בתקופת שלטונו של בנימין נתניהו מחירי הדיור עלו ב-130% - לא יאומן

חנוך דב מילביצקי: כמה עלה בעולם בזמן הזה? אתה יודע שבשנה האחרונה עלו ב-20% מחירי הדיור?     

ולדימיר בליאק: העלייה בשנה האחרונה היא פועל יוצא של כמה דברים

ולדימיר בליאק:  קודם כל, מאז ששר האוצר לשעבר כחלון יצא מהממשלה אף אחד, אדוני, לא טיפל בנושא הדיור

ולדימיר בליאק:  גם לעובדה שלא העברתם תקציב במשך שלוש וחצי שנים הייתה השפעה הרסנית על מחירי הדיור

ולדימיר בליאק:  אני אגיד לכם מה עשינו בשנה הזאת

ולדימיר בליאק:  פרויקט מדהים ששר האוצר לשעבר וראש הממשלה המכהן יאיר לפיד התחיל בשנת 2013 היה "דירה להשכיר"

שלמה קרעי: מי בעד הסתייגויות מס' 102-104, מי נגד?     

שלמה קרעי: הסתייגויות מס' 102-104 לא אושרו

שלמה קרעי: הסתייגויות מס' 105-130

משה טור פז: ההסתייגות שלנו מדברת על כך שמפקד אוגדת עזה יהיה ממונה על המשרד

משה טור פז:  הרעיון הזה, לצערי, שאנחנו מציגים כהסתייגות עולה מתוך ההסכמים הקואליציוניים, כי אנחנו קוראים ממש בימים האחרונים שחבר הכנסת סמוטריץ' רוצה שדרגת הרב הראשי בצה"ל, שהוא היום תת אלוף, תשודרג לדרגת אלוף ותוכפף לרבנות הראשית

משה טור פז:  המהלך הזה הוא מהלך של פוליטיזציה מסוכנת מאוד של הצבא, שהוא אולי הפרה הקדושה האחרונה שנשארה לנו במדינה, ולכן הצעות ההסתייגות שלנו שהציעו דמויות שונות בצבא שיהיו ממונות על המשרד - מדרגת סרן, דרך מפקד חיל האוויר, ועד מפקד אוגדת עזה – נועדו להסביר שיש סכנה אמיתית כאשר אנחנו עושים ערבוב בין דרג פוליטי לדרג מקצועי

משה טור פז:  בכל מקום זה מסוכן לעשות את הערבוב הזה, אבל בצה"ל זה מסוכן שבעתיים

משה טור פז:  אני חושב שדינה של ההצעה הזאת של חבר הכנסת סמוטריץ' להימחק ולא להתקבל, ואני מאוד מקווה שההיגיון הבריא בליכוד ימנע אותה

משה טור פז:  עצם העובדה שהיא עולה לסדר היום כדרישה בהסכם הקואליציוני זה דבר מסוכן מאוד

משה טור פז:  אני מאוד מקווה שהחיץ בין הדרג הפוליטי לדרג המקצועי יישמר בכל מקום, בוודאי ובוודאי בזרועות הביטחון

שלמה קרעי: מי בעד הסתייגויות מס' 105-130, מי נגד, מי נמנע?         

שלמה קרעי: הסתייגויות מס' 105-130 לא אושרו

יוליה מלינובסקי: רביזיה

שלמה קרעי: הסתייגויות מס' 131-140

ולדימיר בליאק: אני רוצה לספר על פרויקט "דירה להשכיר"

ולדימיר בליאק:  הצורך ליצור שוק מקביל של שכירות ארוכת טווח הוא צורך חיוני לפתרון משבר הדיור במדינת ישראל

ולדימיר בליאק:  התחלנו בממשלה שבה יאיר לפיד שימש שר אוצר בשנת 2013 עם תכנית שאפתנית לבנות 150,000 יחידות דיור לשכירות ארוכת טווח

ולדימיר בליאק:  אני מדגיש – זה חיוני גם היום

ולדימיר בליאק:  מה קרה בשנים האלו? בנובמבר 2014 נתניהו פירק את הממשלה שהייתה ממשלה מתפקדת מסיבותיו שבהמשך הוא גם פירט – ישראל היום ועוד, והפרויקט הזה של "דירה להשכיר" נעצר

ולדימיר בליאק:  מאז עברו, לדעתי, שמונה שנים

ולדימיר בליאק:  בשמונה השנים של ממשלות נתניהו אוכלסו במסגרת "דירה להשכיר"  רק 2,800 יחידות דיור - כישלון מחפיר, אדוני, שגם זה היה מרכיב מאוד משמעותי בעלייה של מחירי הדיור

ולדימיר בליאק:   אנחנו לא יכולנו לעמוד מנגד ובממשלה שלנו, במסגרת חוק ההסדרים והתקציב לשנת 2021-2022 אישרנו הצעת חוק מאוד-מאוד חשובה של שכירות מוסדית

שלמה קרעי: מי בעד הסתייגויות מס' 131-140, מי נגד, מי נמנע?     

שלמה קרעי: הסתייגויות מס' 131-140 לא אושרו

שלמה קרעי: הסתייגויות מס' 141-153

יוראי להב-הרצנו: אתה יודע, אדוני יושב הראש, רבים מחברי הליכוד שניגשים אלי בימים האחרונים אומרים לי, "יוראי, מה, אתה באמת חושש שזכויות הקהילה הגאה ייפגעו? למה אתה זועק על זה ועל הזכויות של הקהילה שלך מעל כל במה?" אני שווה זכויות לח"כים בבניין הזה

יוראי להב-הרצנו:  ההצבעה שלי שווה להצבעה של לימור, להצבעה של חנוך, להצבעה של יוסי, להצבעה של נעמה, וגם יש לי זכות להגיש הסתייגויות, רביזיות וכו', אבל כשאני יוצא מהבניין הזה הזכויות שלי לא שוות, שלי ושל חברי הקהילה שלי – אנחנו לא יכולים להתחתן כאן, אנחנו לא יכולים לאמץ כאן

יוראי להב-הרצנו:  אמנם בזכות בג"ץ אנחנו יכולים לעשות פונדקאות, אבל יכול להיות שתשנו גם את זה

יוראי להב-הרצנו:  כשאני שומע את נתניהו אומר באנגלית שזכויות הקהילה הגאה לא ייפגעו ושלא נדאג אני כן דואג

יוראי להב-הרצנו:  למה? כי ב-2018 ממשלת הליכוד חוקקה נגד הקהילה הגאה כשהיא תיקנה את חוק הפונדקאות וקבעה שרק הומואים וגברים יחידניים לא יוכלו להיות הורים בישראל

מאיר פרוש:  לפיד היה שר?     

יוראי להב-הרצנו: לא, הוא לא היה שר, הוא ישב באופוזיציה והצביע בעד חוק הפונדקאות

שלמה קרעי: מי בעד הסתייגויות מס' 141-153, מי נגד, מי נמנע?         

שלמה קרעי: הסתייגויות מס' 141-153 לא אושרו

שלמה קרעי: הסתייגויות מס' 154-182

ולדימיר בליאק: מה בעצם אומרת התכנית של שכירות ארוכת טווח? שאנחנו ניתן לקבלנים הטבות מס, כשהמדרג של הטבות המס ייקבע לפי תקופת השכירות

ולדימיר בליאק:  אם הקבלן בונה ומשכיר את הפרויקט לחמש שנים במסגרת התכנית הוא מקבל הטבה x, אם הוא מזכיר ל-10 שנים – הטבה יותר גדולה, ואם הוא משכיר ל-15,20 שנה, ההטבה במס החברות היא, כמובן, יותר משמעותית

ולדימיר בליאק:  פירוש הדבר שתוך מספר מסוים של שנים אנחנו נוכל ליצור שוק מקביל של שכירות ארוכת טווח

ולדימיר בליאק:  זה לא סוד שלא כל זוג צעיר יכול להרשות לעצמו היום הון עצמי

ולדימיר בליאק:  אני כעיקרון מתנגד נחרצות להורדת הרף של הון עצמי, אני חושב שזה יכול ליצור משבר עוד יותר חריף בתחום הדיור, ולכן יצירת שוק מקביל בהחלט תשפיע בשנים הקרובות על מחיר הדיור בכל המשק - אגב, לא בצורה סקטוריאלית, כפי שאתם מתכננים בממשלה שלכם, אלא על כלל המגזרים במשק

שלמה קרעי: מי בעד הסתייגויות מס' 154 ו-156-182, מי נגד, מי נמנע?     

שלמה קרעי: הסתייגויות מס' 154 ו-156-182 לא אושרו

שלמה קרעי: הסתייגות מס' 155

יוראי להב-הרצנו: למה אני לא מתרשם מהדברים של נתניהו על כך שהוא ישמור על זכויות הקהילה הגאה? כי ב-2018 ממשלת הליכוד חוקקה נגד הקהילה הגאה, תיקנה את חוק הפונדקאות כך שרק הומואים וגברים יחידניים לא יוכלו להפוך להיות הורים

יוראי להב-הרצנו:  נתניהו שיקר בזמנו כשהוא אמר שהוא יתקן

יוראי להב-הרצנו:  הוא שלח את חבר הכנסת אוחנה להגיש איזו שהיא הצעת חוק, אבל היא מעולם לא קודמה

יוראי להב-הרצנו:  בנוסף, הוא גם חתם על הסכמי אימוץ בינלאומיים שבהם הוחרגה הקהילה הגאה

יוראי להב-הרצנו:  נתניהו חתם עכשיו על הסכמים עם מפלגות ושותפות שפועלות באופן אקטיבי כדי לרדוף את הקהילה הגאה, כדי לשלול את הזכויות שלה

יוראי להב-הרצנו:  אין ראיון אחד של חברי וחברות הכנסת שלהם - בעיקר חברי כנסת - שבו הם לא מעלים מיוזמתם את נושא הקהילה הגאה

יוראי להב-הרצנו:  קוראים לנו "לא נורמאליים", קוראים לנו "חולים", משווים אותנו לבעלי חיים - חילול השם, כי כולנו נבראנו בצלם

בועז ביסמוט: המילים הגסות היו בממשלה הקודמת

יוראי להב-הרצנו: כאשר השר המיועד סמוטריץ' והשרה המיועדת סטרוק מגדירים את עצמם בגאווה כהומופובים גאים, וכאשר סגן השר המיועד מעוז משווה אותי לבעל חיים, פה נמתח הגבול

שלמה קרעי: מי בעד הסתייגות מס' 155, מי נגד?     

שלמה קרעי: הסתייגות מס' 155 לא אושרה

שלמה קרעי: הסתייגויות מס' 183-200

ולדימיר בליאק: אני רוצה להקדיש את הדקות הקרובות לנושא של העצמאים

ולדימיר בליאק:  אני, אדוני, לפני שנכנסתי לכנסת היה לי משרד רואי חשבון, הייתי עצמאי במשך 15 שנה

ולדימיר בליאק:  בשנת 2017, הרבה לפני שנכנסתי לכנסת, ניסחתי את הצעת חוק דמי אבטלה לעצמאיים, כי ההבנה הרווחת הייתה שהעצמאיים בכל ממשלות נתניהו הפכו לפרה החולבת של הממשלה

ולדימיר בליאק:  במדינת ישראל ישנם היום כ-600,000 עצמאים שהם ללא ספק הקטר של הכלכלה שלנו, מנוע הצמיחה העיקרי של המשק, הלב הפועם של כל כלכלה בריאה

חנוך דב מילביצקי: בשביל זה הלכתם ולקחתם מהם את מענקי הקורונה

ולדימיר בליאק: אני רוצה להזכיר לך, חבר הכנסת מלביצקי, שמי שהפיל עלינו את שלושת הסגרים היה ראש הממשלה המיועד

ולדימיר בליאק:  מעל 100,000 עסקים נסגרו בתקופת הקורונה

ולדימיר בליאק:  אתה צודק, זאת הייתה מכה מאוד משמעותית, רק שמי שהנהיג אז את הממשלה היה נתניהו

שלמה קרעי: מי בעד הסתייגויות מס' 183-200, מי נגד?     

שלמה קרעי: הסתייגויות מס' 183-200 לא אושרו

ולדימיר בליאק: רביזיה

שלמה קרעי: אני עובר לקובץ הסתייגויות של קבוצת רע"ם לסעיף 1

שלמה קרעי:  מי בעד הסתייגות מס' 1 של קבוצת רע"ם, ירים את ידו

שלמה קרעי:  מי נגד, מי נמנע?     

שלמה קרעי: הסתייגות מס' 1 של קבוצת רע"ם לא אושרה

שלמה קרעי: הסתייגות מס' 2 וכל החילופין א' עד ח'

יאסר חוג'יראת: אני רוצה לדבר על הנושא של הבנייה החוקית והבלתי חוקית בחברה הערבית

יאסר חוג'יראת:  כדי שתהיה בנייה חוקית צריך לתת פתרונות לחברה הערבית

יאסר חוג'יראת:  יש בחברה הערבית מחסור בקרקעות שאפשר לבנות עליהן,  מה שלא מאפשר לאנשים לבנות בצורה חוקית

יאסר חוג'יראת:  יש צורך בהרחבת תכניות המתאר בכפרים הערביים, צורך בתכנון

יאסר חוג'יראת:  מאז קום המדינה עד היום לא הוקמה אפילו עיר ערבית אחת

יאסר חוג'יראת:  אני מקווה שהממשלה החדשה תשכיל לתכנן עיר ערבית חדשה

שלמה קרעי: מי בעד הסתייגות מס' 2 וכל החילופין א' עד ח', ירים את ידו

שלמה קרעי:  מי נגד, מי נמנע?     

שלמה קרעי: הסתייגות מס' 2 וכל החילופין לא אושרו

שלמה קרעי: הסתייגות מס' 3 וכל החילופין א' עד ו'

יאסר חוג'יראת: אני אדבר על כל מקצועות הבריאות

יאסר חוג'יראת:  יש היום חוסר תקינה חמור בכל בתי החולים

יאסר חוג'יראת:  אומרים שיש מחסור ברופאים, אבל בחברה הערבית יש הרבה רופאים שסיימו את הלימודים שלהם, עשו סטז', קיבלו את ההיתר אבל מחכים בבתים כדי שיוכלו לקבל תקן התמחות

יאסר חוג'יראת:  אני מקווה שימצאו את הדרך לפתור את הסוגיה הזאת בשביל אותם אנשים שלמדו והשקיעו כדי שיהיה להם מקצוע

טטיאנה (טניה) מזרסקי: צריך לשנות את מפתח התקינה שלא שונה מאז 1976

שלמה קרעי: מי בעד ההסתייגות לסעיף 3 והחילופין א' עד ו', ירים את ידו? מי נגד, מי נמנע?     

שלמה קרעי: ההסתייגות לסעיף 3 וכל החילופין לא אושרה

שלמה קרעי: אנחנו עוברים להסתייגויות לסעיף מס' 2, הסתייגויות מס' 206 ו-207

נעמה לזימי: אנחנו דנים פה בהסתייגויות לחקיקה מזורזת שפוגעת ביסודות הדמוקרטיים של המדינה, זאת במקום לדון בהצעות ממשיות שהגשנו לפטור מחובת הנחה

נעמה לזימי:  את הדיון שלנו דחיתם, אבל את ההסתייגויות לחקיקה המזורזת לא דחיתם

שרן השכל: לא יכלו לקחת הפסקה אפילו לא של חצי שעה-שעה כדי לעשות את הדיון שלנו לפטור מחובת הנחה

מאיר פרוש: זה מזכיר לי את התקופה שאני הייתי באופוזיציה

נעמה לזימי: החוק שלי מדבר על הרחבת מפעל ההזנה

נעמה לזימי:  אנחנו היום כשבועיים אחרי הדוח האלטרנטיבי של "לתת" שמראה על מעל מיליון ילדים שנמצאים באי ביטחון תזונתי ברמות כאלו ואחרות בישראל

נעמה לזימי:  אנחנו בקורונה גילינו שמפעל ההזנה לא עובד בימי חופשה

נעמה לזימי:  כשהיה סגר אותם ילדים רעבים לא קיבלו את ההזנה שלהם, את הארוחה היומית שלהם, והכסף הזה הלך למקום אחר

נעמה לזימי:  החוק הזה מדבר על הרחבת מפעל ההזנה גם לתיכונים וגם בימי חופשה, כי מה לעשות שגם ביום חופשה, כמו חנוכה עכשיו, ילדים צריכים את המזון הזה כי הם רעבים

נעמה לזימי:  החוק הזה חשוב, לכן היה נכון לדון בפטור שלו מחובת הנחה

נעמה לזימי:  אני כועסת על ההתנהלות פה שמתעדפת בצורה כל כך לקויה סדרי עדיפויות

מאיר פרוש: ההזנה מדברת על כל ילדי ישראל?     

נעמה לזימי: כל חוק יום לימודים ארוך

מאיר פרוש: רק בבתי הספר הממלכתיים

נעמה לזימי: אני חושבת שצריך להרחיב את זה גם לחינוך הטכנולוגי, אבל החוק הזה הוא כרגע בחינוך הממלכתי

נעמה לזימי:  הגשתי סדרת חקיקה שמסדירה גם את הסוגיה הזאת, כי בסופו של דבר זה עניין עקרוני של מדינה

נעמה לזימי:  לפני כמה חודשים הייתי אצל אהרון ידלין ז"ל, שר החינוך לשעבר, שהוא ייסד את מפעל ההזנה בישראל

נעמה לזימי:  הרגשתי כבוד גדול להיפגש ולדבר איתו על הנושא הזה

נעמה לזימי:  אף על פי שהיינו מדינה ענייה שנבנתה מכספי תרומות למדינה היו עקרונות אוניברסאליים

נעמה לזימי:  אפרופו בתי ספר, בכל בית ספר היה מטבח

נעמה לזימי:  למה? כי לא היה דבר כזה ילד רעב, לא משנה מאיפה הוא הגיע

נעמה לזימי:  הפכנו להיות מדינה שמצמצמת יותר ויותר

מאיר פרוש: אהרון ידלין כשר חינוך היה אדם יקר, הוא היה הראשון שהתחיל לתמוך בבתי הספר שלנו ביידיש

נעמה לזימי: לא הייתה אצלו איפה ואיפה

שלמה קרעי: מי בעד הסתייגויות מס' 206,207?     

שלמה קרעי: הסתייגויות מס' 206,207 לא אושרו

נעמה לזימי: רביזיה

שלמה קרעי: הסתייגות מס' 208 וכל החילופין שלה

נעמה לזימי: על העובדה שאף ילד במדינה לא צריך להגיע לבית ספר רעב, לישון רעב או לא לזכות בביטחון תזונתי כולנו מסכימים

מאיר פרוש: זה רק בממלכתי

נעמה לזימי: אנחנו צריכים לראות כל ילד באשר הוא, לא משנה ממלכתי או לא ממלכתי

נעמה לזימי:  אני מצפה שיכנסו את הוועדה המסדרת בשביל החוק של גלעד קריב והחוק שלי, מדובר בשני חוקים חשובים שקשורים לביטחון תזונתי

נעמה לזימי:  הם חשובים בטח עכשיו, בטח אחרי הדוח האלטרנטיבי, בטח אחרי עליית המחירים שמייצרת בעיה קשה לכל האוכלוסיות שנמצאות באי ביטחון תזונתי

נעמה לזימי:  יוסי טייב, אנחנו זוכרים את הקמפיין המרגש שלכם, את הקמפיין "רעבים לשינוי"

נעמה לזימי:  אני חושבת שאנחנו צריכים ליישם את תפיסת הקמפיין בהרחבת התכנית הלאומית

שלמה קרעי: מי בעד הסתייגות מס' 208 וכל החילופין שלה, מי נגד?     

שלמה קרעי: הסתייגות מס' 208 וכל החילופין שלה לא אושרו

שלמה קרעי: הסתייגויות מס' 209-220

אפרת רייטן: מצד אחד אומרים שזה לא חוק פרסונלי, מצד שני חבר הכנסת אריה דרעי מגיב לזה, לכן  אני כבר לא בטוחה אם זה פרסונלי או לא

אפרת רייטן:  לפחות לשיטתו זה כן

שלמה קרעי: התייעצות סיעתית

שלמה קרעי: מי בעד הסתייגויות מס' 209-220, מי נגד, מי נמנע?     

שלמה קרעי: הסתייגויות מס' 209-220 לא אושרו

שלמה קרעי: הסתייגויות מס' 221-224

אפרת רייטן: יש פער בין הפרשנות שניתנת בימים האלה כאן, בכנסת ישראל, לדברים שנאמרו

אפרת רייטן:  נכון שלכל דבר אפשר לצקת פרשנויות, אבל שום מילה של פסק זמן, כנסת אחת או שתיים לא נאמרה שם

שלמה קרעי: מי בעד הסתייגויות מס' 221-224, מי נגד, מי נמנע?     

שלמה קרעי: הסתייגויות מס' 221-224 לא אושרו

שלמה קרעי: הסתייגות מס' 225

אפרת רייטן: האזרחים הישראלים שמסתכלים וקצת מעמיקים בדברים שקורים כאן חשים ניסיון לדיכוי, כשדיכוי זה אחד מהכלים הבסיסיים של כל משטר שמתחיל להיות דיקטטורי – מדכאים את התקווה, מדכאים אוכלוסיות,  מדכאים זכויות

אפרת רייטן:  זה סוג של שוט שלאט לאט מתחיל להזדחל כאן, לכן מידי יום  האמון הציבורי יורד בנבחרי הציבור, בכנסת ישראל

אפרת רייטן:  כשאנחנו רוצים לתקן את האמון הציבורי בבית המשפט, תמיד צריכים לשים ליד את האמון הציבורי בפוליטיקאים, כי מי שבא היום לתקן את האמון הציבורי בבית המשפט הם אותם פוליטיקאים

בועז ביסמוט: בזה את צודקת - ב-1 בנובמבר קיבלנו את אמון הציבור

אפרת רייטן: אמון הציבור ניתן לכם לזכות בבחירות, אף אחד בכלל לא מתווכח עם זה, אבל כאשר אתם מדברים על אמון הציבור בבית המשפט - -     

שלמה קרעי: מי בעד הסתייגות מס' 225, מי נגד, מי נמנע?     

שלמה קרעי: הסתייגות מס' 225 לא אושרה

אפרת רייטן: רביזיה

שלמה קרעי: הסתייגויות מס' 226,227

אפרת רייטן: כשנוח לבוא ולתקוף את האמון הציבורי במערכת המשפטית אז מצטטים את הסקרים של המכון הישראלי לדמוקרטיה – הם אלה שמפרסמים – ואומרים שיש 50% - -      

בועז ביסמוט: 25% זה אמון הציבור במערכת המשפט

אפרת רייטן: 	לא, זה ארבעים ומשהו אחוז, קרוב ל-50%

שמחה רוטמן: בקרב מצביעי מפלגת העבודה

אפרת רייטן: בקרב מצביעי מפלגת העבודה זה 70%

שלמה קרעי: מי בעד הסתייגויות מס' 226,227, ירים את ידו? מי נגד, מי נמנע?     

שלמה קרעי: הסתייגויות מס' 226,227 לא אושרו

שלמה קרעי: הסתייגות מס' 228

נעמה לזימי: הפיכת משטרת ישראל למשטרה פוליטית היא מגמה מאוד בעייתית עבור אומה, בדיוק באותה מידה כמו ששר אוצר רוצה להגביל שביתה ולייצר פה מדינה חלשה דמוקרטית

נעמה לזימי:  אני רוצה להתריע מפני המגמות האלו

שלמה קרעי: מי בעד הסתייגות מס' 228, מי נגד, מי נמנע?     

שלמה קרעי: הסתייגות מס' 228 לא אושרה

שלמה קרעי: הסתייגות מס' 229

סימון דוידסון: למוסד המלוכה באנגליה יש כללים, יש חוקים, הכל קבוע וכל אחד יודע להתנהל לפי הכללים

סימון דוידסון:  ההרגשה פה היא שלמלך המושל שניצח בבחירות, שהביס אותנו, שרוצה שאנחנו נזגזג, שרוצה שאנחנו נזוז לפי הוראותיו, אין כללים, המלך עושה מה שהוא רוצה

סימון דוידסון:  גם בוועדה פה אין חוקים, אין כללים, אין התנהלות של איך לדבר, מתי להוציא, אחרי מה להוציא

סימון דוידסון:  בהרבה ועדות שאנחנו יושבים זה לא מתנהל בצורה כזאת

סימון דוידסון:  זכיתם ב-64 מנדטים, מה אתם כל כך בלחץ? תקימו כבר ממשלה, מה קורה לכם

יוליה מלינובסקי: הם מאוד רוצים אבל לא יכולים

שלמה קרעי: מי בעד הסתייגות מס' 229, מי נגד, מי נמנע?     

שלמה קרעי: הסתייגות מס' 229 לא אושרה

מיכל שיר סגמן: רביזיה

שלמה קרעי: הסתייגות מס' 230

רם בן ברק: אנחנו רשמנו הסתייגות כדי לעזור לבית המשפט אל מול התחמנות, אל מול הנוכלות של הקואליציה המתגבשת

רם בן ברק:  כנראה שאין מנוס מלהעלות את עבירת הקלון מ-7 ל-14, כי אני רואה שאתם לא מפסיקים למצוא דרכים עקומות ועקלקלות בשביל איכשהו להחזיר את האנשים שהורשעו לבית המחוקקים

רם בן ברק:  אני באמת חושב שאתם יכולים לתמוך בזה, מעט האנשים הישרים שנשארו בקואליציה המתגבשת

שלמה קרעי: מי בעד הסתייגות מס' 230, מי נגד, מי נמנע?       

שלמה קרעי: הסתייגות מס' 230 לא אושרה

שלמה קרעי: הסתייגות מס' 230א

נעמה לזימי: כשאבי מעוז ירים טלפון לשר לביטחון פנים ויגיד לו: "הרב שלי בחקירה, תוציאו אותו מהחקירה", זאת תהיה המשמעות של משטרה פוליטית

נעמה לזימי:  לא רק שהשר הוא פוליטי, שולחן הממשלה מתחיל לעסוק בסוגיות של ביטחון פנים, של משטרה ושיטור בצורה פוליטית

רם בן ברק: יש יותר תיקים פליליים מנשים בממשלה הזאת

נעמה לזימי: אתם מערערים לא רק את יסודות הדמוקרטיה, אלא את יסודות הביטחון האישי של כולנו, אתם יודעים את זה

נעמה לזימי:  אגב, אני יודעת שבליכוד לא כולם בעד החוק, יש הרבה שמבינים את החרפה בלהיות כל כך סחיטים פוליטית

שלמה קרעי: מי בעד הסתייגות 230א, מי נגד, מי נמנע?     

שלמה קרעי: הסתייגות מס' 230א לא אושרה

שלמה קרעי: הסתייגות מס' 230ב

נעמה לזימי: הוצאתי היום מכתב לחברות הכנסת באופוזיציה המתהווה כדי להתריע מפני החקיקה של תיקון פקודת המשטרה בגלל הנשים באשר הן

נעמה לזימי:  כשיש פה ממשלה שעומדת לקום שהיא נגד החקיקה למניעת אלימות ורצח נשים, נגד מניעת אלימות ורצח ילדים במשפחה - -              

חנוך דב מילביצקי: אני מוחה על האמירה זאת

נעמה לזימי: אתם מקבלים את החוק הזה עם דין רציפות לקריאה אחרונה

נעמה לזימי:  אנחנו לא בוויכוח רעיוני בעד או נגד, כי הוא מוכן עם תזכיר ממשלתי מהמשרד לביטחון פנים

נעמה לזימי:  מעולם החוק הזה לא היה כל כך מוכן

נעמה לזימי:  הוא כבר עבר קריאה ראשונה, אבל לא הסכמתם להעביר אותו לקריאה שנייה ושלישית

נעמה לזימי:  אל תגידו שאתם בעד נשים, כי אם הייתם מסכימים כבר היה יוצא מכרז שיכול היה לתפעל טכנולוגית את הסיפור של איזוק אלקטרוני

נעמה לזימי:  יש ילדים ונשים שצריכים את החוק הזה

נעמה לזימי:  החוק הזה, אגב, נוגע לכל האלימות במשפחה

נעמה לזימי:  אם אתה אומר שאתם לא נגד, תוכיחו, אתם הממשלה שהולכת להיות עכשיו

נעמה לזימי:  המבחן שלכם, אפרופו המשרד לביטחון לאומי, הוא להוכיח בחקיקה שאכפת לכם מכלל האוכלוסייה

שלמה קרעי: מי בעד הסתייגות מס' 230ב, מי נגד, מי נמנע?     

שלמה קרעי: הסתייגות מס' 230ב לא אושרה

שלמה קרעי: הסתייגויות מס' 231-247

נעמה לזימי: הזכיר נכון חברי יוראי להב הרצנו את הסוגיה הסביבתית

נעמה לזימי:  אני אספר לכם שבכנסת האחרונה עסקנו בסוגיה של פינוי המזהמים ממפרץ חיפה והבראת מפרץ חיפה

נעמה לזימי:  גם בסוגיה הזאת התקבלה החלטת ממשלה היסטורית שקובעת שצריך סוף סוף לפנות את המזהמים

נעמה לזימי:  ההחלטה הזאת מדברת על שיקום נכסי הטבע של האזור – אם זה פארק הקישון, נחל סעדיה ועוד - על אימוץ תכנית מפרץ החדשנות לבניית 70,000 יחידות דיור נוספות שזה משמעותי מאוד גם בהקשר של משבר הדיון וגם בהקשר של ניקוי הקרקע, על יצירת עוגנים כלכליים חלופיים למפעלים המזהמים, וכמובן על הסבת התעשייה לתעשייה ירוקה שזאת תכנית מפעימה

נעמה לזימי:  מדובר כאן על אחת מהפעמים הבודדות שבהם האוצר, וחברי יוראי גם יסכים איתי, מסתכל לטווח ארוך על עתיד כלכלת ישראל ועתיד אזור מסוים

נעמה לזימי:  סוגיית פינוי המזהמים ממפרץ חיפה היא גם סוגיה ביטחונית, כי המפעלים האלה בלב אוכלוסייה אזרחית זו סכנה לביטחון הציבור לא פחות מסכנות אחרות של אויבנו

נעמה לזימי:  אני מצפה שהממשלה שתקום לא תדחה את ההחלטה הזאת אלא תרחיב אותה

נעמה לזימי:  אני, יוראי ואחרים נהיה שותפים למהלך כזה שייקח את ההחלטה הזאת

שלמה קרעי: מי בעד הסתייגויות מס' 231-247, מי נגד, מי נמנע?     

שלמה קרעי: הסתייגויות מס' 231-247 לא אושרו

שלמה קרעי: הסתייגויות מס' 248-265

נעמה לזימי: אני באמת מצפה שבנושאים הלאומיים האלה לא תחריבו ותמחקו את כל מה שעשינו בשנה האחרונה

טלי גוטליב: מה עשיתם? קלקלתם

נעמה לזימי: אני מדברת על פינוי המזהמים ממפרץ חיפה

נעמה לזימי:  סליחה, טלי גוטליב, אני גרה באזור בו יש יותר יש סרטן ומחלות לב

טלי גוטליב: יש לי ילדה בחינוך המיוחד

טלי גוטליב:  אני יכולה להגיד שאתם רק פגעתם בשנה האחרונה בחוק החינוך המיוחד, כי במקום שיום הלימודים יסתיים ב-16:45, הוא מסתיים ב-15:10

משה טור פז: מי שתיקן את חוק החינוך המיוחד וגרם לזוועה הזאת היה מישהו מכם ב-2018

טלי גוטליב: על מה אתה מדבר? זה במשמרת שלכם, בשנה האחרונה

טלי גוטליב:  ב-2018 חוק החינוך המיוחד עמד על תילו

טלי גוטליב:  בשנה האחרונה יש הפרה בזכויות חוק החינוך המיוחד

שרון ניר: מי שטיפל במעמד המורים זו הממשלה האחרונה, לא אף אחד אחר

נעמה לזימי: חברת הכנסת גוטליב, לא מתקנים עוול בעוול

נעמה לזימי:  בסוגיות כאלו אני שותפה, אנחנו איתך פה, אבל בוא לא נפגע במטרופולין שלם של מיליון איש שנפגע בריאותית

נעמה לזימי:  סוף סוף הייתה ממשלה שלקחה החלטה היסטורית, החלטה כלכלית, סביבתית, חברתית ובריאותית חשובה

נעמה לזימי:  מפעלים שהם פג תוקף מבחינת התרומה שלהם לאנושות צריכים להיעלם ולהיות מוחלפים בכלכלה בת קיימא כדי שהאזור לא יהיה מוכה זיהום ומחלות

נעמה לזימי:  צריך להפסיק להסתכל עלינו כעל פח הזבל התעשייתי של המדינה

נעמה לזימי:  הייתה ממשלה שקיבלה החלטה בנושא הזה, בואו תעשו את זה גם אתם

שלמה קרעי: מי בעד הסתייגויות מס' 248-265, מי נגד, מי נמנע?      

שלמה קרעי: הסתייגויות מס' 248-265 לא אושרו

שלמה קרעי: הסתייגויות מס' 266-268

סימון דוידסון: אני יושב פה בימים האחרונים ואני לא מאמין מה קורה בכנסת, במדינה שלנו

סימון דוידסון:  יצאתי עכשיו אחרי שעות של דיון בחוק בן גביר

סימון דוידסון:  נולדתי בליטא, כשבליטא בשנות ה-70 היה אסור לקיים ברית מילה ליהודים בפרהסיה, אי אפשר היה לעשות אירוע

סימון דוידסון:  בשנות ה-70 אסור היה ליהודים בברית המועצות לקיים איזה שהוא הליך דתי, כולל ברית מילה

סימון דוידסון:  אימא שלי מספרת שאחרי שעשו לי את ברית המילה בהיחבא במקלט אז עצרו את אבא שלי

סימון דוידסון:  המשטרה בברית המועצות הייתה משטרה בשליטה מלאה של נשיא ברית המועצות,  הוא קבע מה יהיה ביום כזה וביום אחר

סימון דוידסון:  בזה שאתם מצביעים עכשיו בעד החוק הזה ובעד חוקים אחרים אתם גורמים למדינת ישראל להיות מדינה קומוניסטית כמו שהייתה ברית המועצות

שלמה קרעי: מי בעד הסתייגויות מס' 266-268, מי נגד, מי נמנע?     

שלמה קרעי: הסתייגויות מס' 266-268 לא אושרו

שרן השכל: רביזיה

שלמה קרעי:  הסתייגויות מס' 269-281

סימון דוידסון: אתם מעבירים פה חקיקה שמחזירה את ההורים שלנו, את הסבא והסבתא, את הילדים שנולדו שם לאווירה והתנהלות של ברית המועצות

סימון דוידסון:  משטרה בידיים פוליטיות זה בדיוק מה שהיה בברית המועצות, בדיוק מה שהיה במדינה קומוניסטית

סימון דוידסון:  משטרה שנשלטת על ידי החלטות פוליטיות כאלו או אחרות, ולא משנה באיזה צד, זה בדיוק כמו בברית המועצות

שלמה קרעי: זאת לא הוועדה הנכונה

סימון דוידסון: איפה גלנט? הוא הולך להיות שר הביטחון של מדינת ישראל

סימון דוידסון:  הכניסו למאמן הראשי של הביטחון במדינת ישראל מאמן שערים שיקבע את הכל, סמוטריץ', שיחליט כל מה שהוא רוצה בעולמות של יהודה ושומרון

סימון דוידסון:  איך לא שומעים את שר הביטחון הבא? איך הוא מסכים שיהיה שר בתוך משרד הביטחון שינהל אותו איך שהוא רוצה?     

מיכל שיר סגמן: אין לו ברירה

שלמה קרעי: מי בעד הסתייגויות מס' 269-281, מי נגד, מי נמנע?     

שלמה קרעי: הסתייגויות מס' 269-281

שרן השכל: רביזיה על כל מה שהיה עד עכשיו

שלמה קרעי: הסתייגויות מס' 282-295

נעמה לזימי: שלמה, אני מתביישת שבשבועיים האלה טרם הקמת הממשלה אתם עוסקים בזה במקום בכל אחת מהכותרות הנוספות שהיו בשבוע האחרון

נעמה לזימי:  חדר המיון הקדמי בקרית שמונה שמשעמם את ראש הממשלה שיהיה פה נמצא עוד פעם בסכנת סגירה

נעמה לזימי:  למרות שהעברנו כספים לחדר מיון קדמי לשנה הנוכחית אף אחד  מהממשלה המתהווה עדיין לא אמר: אל תדאגו, נפתור את הסוגיה זאת

טלי גוטליב: אנחנו לא סתם אומרים

טלי גוטליב:  אנחנו מחכים להיות ממשלה ולבדוק את הנתונים

מיכל שיר סגמן: תביאו חוקים אחרי שתקימו ממשלה

ולדימיר בליאק: גם אנחנו מחכים שתהיה ממשלה

ולדימיר בליאק:  חודש וחצי אנחנו מחכים

נעמה לזימי: הייתי מצפה שעל הגרושים שמחכים להם בשביל להחזיק את חדר המיון הקדמי באוויר כבר תצא הכרזה, תצא הצהרה

נעמה לזימי:  אף אחד לא אומר משהו, גם לא שר הבריאות המיועד שבעניינו אנחנו דנים פה

נעמה לזימי:  לא יעלה על הדעת שדנים בהכשרתו לתפקיד שר הבריאות אבל לא דנים בחדר מיון קדמי

שלמה קרעי: מי בעד הסתייגויות מס' 282-295, מי נמנע, מי נמנע?     

שלמה קרעי: הסתייגויות מס' 282-295 לא אושרו

שלמה קרעי: הסתייגויות מס' 296-314

משה טור פז: במצב שבו אנחנו הופכים להיות סלחניים כלפי שחיתות ציבורית אנחנו לא ממליכים עלינו את דין הציבור או את דינא דמלכותא, אנחנו ממליכים את דין הדולר והשקל

משה טור פז:  החשש שאני מביא בהסתייגות הזאת הוא גם החשש לשחיתות שלטונית כמו שבא לידי ביטוי בסעיף 331 וגם החשש מפעילות ציבורית כפי שבא לידי ביטוי בסעיף 296

משה טור פז:  אם יש לנו מה ללמוד מההיסטוריה דווקא בימי בית חשמונאי, דווקא בימים שאנחנו מציינים עכשיו, זה כיצד השחתה ציבורית ורצון שכל אחד ישלוט בלי לקבל את הלגיטימציה של הצד השני בסופו של דבר הפילו את הממלכה היהודית האחרונה ששלטה בארץ ישראל, מה שהביא לשלטון זר של האומות שבגללו גלינו ל-2,000 שנה

משה טור פז:  אני מאחל לנו שזה לא מה שיקרה לנו כאן

שלמה קרעי:   אני מצטרף לאיחולים, לא לדברים הראשונים שאמרת

שלמה קרעי:  מי בעד הסתייגויות מס' 296-313, מי נגד, מי נמנע?     

שלמה קרעי: הסתייגויות מס' 296-313 לא אושרו

שלמה קרעי: הסתייגות מס' 314

נעמה לזימי: דווקא כשדנים בעניינו של שר הבריאות המיועד הייתי מצפה שתודיעו שסוגיית חדר המיון הקדמי בקרית שמונה לא תהיה יותר על הפרק

נעמה לזימי:  אני יודעת שאת ראש הממשלה המיועד זה לא מעניין כי הוא אמר שזה לא מעניין אותו ומשעמם אותו, אבל אתכם זה לא צריך לשעמם

נעמה לזימי:  אני מצפה שאחת ולתמיד לא רק תדברו על ישראל השנייה, אלא באמת תסתכלו בלבן של העיניים של האנשים האלה שמתים יותר באזור שלהם בגלל אי נגישות למרכזי רפואה ציבורית

אוריאל בוסו: נעמה, כבר הבטחנו שנתקן את כל מה שנכשלתם בו

נעמה לזימי: אם הוא טרם נכנס לתפקידו, למה עכשיו עוסקים בו? אני מציעה שתודיעו שאתם לוקחים את זה על עצמכם

שלמה קרעי: מי בעד הסתייגות מס' 314, מי נגד, מי נמנע?         

שלמה קרעי: הסתייגות מס' 314 לא אושרה

שלמה קרעי: הסתייגויות מס' 315-330

נעמה לזימי: היו צריכים היום להתקיים דיונים בוועדת הכספים על יוקר המחייה, על החיים עצמם, אבל בליץ החקיקה הזה פשוט חיסל את הדיונים האלה

אוריאל בוסו: אנחנו שמחים שהתחלנו להתעסק ביוקר המחייה

נעמה לזימי: אוריאל, תחזור בך

נעמה לזימי:  אני מזכירה לך את המאבקים שלנו בכנסת האחרונה

אוריאל בוסו: כל הקואליציה היוצאת חוץ מלדרוש לא עשתה כלום

נעמה לזימי: אני מביאה לפתחכם את הנושא שהצלחתי לעסוק בו בצורה מסוימת בכנסת האחרונה - שכר המינימום בישראל

נעמה לזימי:  חבר הכנסת אוריאל בוסו, אתה יודע שיוקר המחייה זה לא רק תלושי מזון, זה גם משכורת, זה גם השכר ושחיקת השכר

נעמה לזימי:  בגלל שהצלחנו להקפיא את עסקת החבילה שהייתה כאן השכר באפריל יעלה ב-320 שקלים, לא ב-200 כמו שעסקת החבילה הביאה

אוריאל בוסו: נעמה, אף על פי שיושבים עדיין אנשים בעלי תפקידים בקואליציה הנוכחית אתם מאשימים אותנו

אוריאל בוסו:  שר האוצר הוא עדיין שלכם, ראש הממשלה הוא עדיין שלכם, אז למה אתם מפנים את האשמות אלינו?     

נעמה לזימי: לא רק שביטלתם את כל הדיונים על יוקר המחייה שהיו אמורים להיות השבוע, אתם גם עושים את חקיקת הבליץ שלכם הרומסת, הדורסנית, שמשבשת הליכים דמוקרטיים ביד חסרת רחמים

נעמה לזימי:  אשכרה ביטלתם דיונים על יוקר המחייה כשכל המציאות על זה, כשכל המצב רק מעמיק, ואתם עוד מסבירים לנו שעוד לא הקמתם ממשלה? למה ביטלתם דיונים על יוקר המחייה? איך אתם לא מתביישים? אוריאל, אני מצפה להגינות

אוריאל בוסו: לא רק 100 ימי חסד לא נתתם לנו, גם שבוע חסד לא נתתם לנו

אוריאל בוסו:  אנחנו מבטיחים שנתקן את כל מה שקלקלתם

משה טור פז: אתה קראת למישהו נוכל אחרי 100 ימים או כבר ביום הראשון?     

שלמה קרעי: הוא היה נוכל מהיום הראשון

שרון ניר: מאחר ועושים פה באופן קבוע הנדסת תודעה ציבורית בכל נושא כלכלת ישראל ולא שמים את הנתונים בפני הציבור בכל נושא כלכלית ישראל, שהיא הכלכלה בין הטובות ביותר שיש בעלם בנקודת הזמן הזאת, אז אני יכולה לומר לכם שהאבטלה שהייתה 9

שרון ניר: 4% היא היום אפס, הגירעון הוא 0, יש  עשרות מיליארדים בקופה הציבורית ורשתות חדשות כמו קרפור נכנסות ומורידות מחירים

שלמה קרעי: מי בעד הסתייגויות מס' 315-330, מי נגד, מי נמנע?     

שלמה קרעי: הסתייגויות מס' 315-330 לא אושרו

שלמה קרעי: הסתייגות מס' 331

יוליה מלינובסקי: אנחנו חושבים שלחוק הזה יש אולי מקום בספר החוקים, רק לא עכשיו, רק לא בנסיבות שעומדות על סדר היום

יוליה מלינובסקי:  הכלל בחקיקה הישראלית זה שאף פעם החקיקה לא חלה אחורה, היא תמיד חלה קדימה

יוליה מלינובסקי:  אפשר לדון על שינויים, אפשר לדון על התאמות, אבל אסור ללכת אחורה, כי זה מסר מוטעה לאזרחי ישראל ולעורכי הדין שיודעים את העיקרון הזה היטב

יוליה מלינובסקי:  יכול להיות שהחוק הזה עושה עוול לחבר הכנסת דרעי, כי יכול להיות שאילו הפרקליטות הייתה נוכחת פה והייתה פורסת בפנינו את כל הטענות לגבי עסקת הטיעון אז הייתה מתגבשת עמדה שזה בכלל לא קשור אליו

יוליה מלינובסקי:  כרגע זה חוק שהוא א', רטרואקטיבי, וב', פרסונלי

יוליה מלינובסקי:  אם יש משהו שמתנהג כמו ברווז אז כנראה שהוא ברווז

יוליה מלינובסקי:  החוק הזה לא מוסיף כבוד לבית הזה

שלמה קרעי: מי בעד הסתייגות 331, ירים את ידו, מי נגד, מי נמנע?     

שלמה קרעי: הסתייגות מס' 331 לא אושרה

שלמה קרעי: חילופין א' עד ג'

שלמה קרעי:  מי בעד הסתייגויות חילופין א' עד ג', מי נגד, מי נמנע?     

שלמה קרעי: הסתייגויות חילופין א' עד ג' לא אושרו